ПРОТОКОЛ МЕДИЦИНСКОГ ОДОБРЕЊА ЗА МЕДИЈЕ

СВЕТСКО АТЛЕТСКО

ДВОРАНСКО ПРВЕНСТВО

БЕОГРАД 22

Ажурирано 31. јануара 2022.

www.worldathletics.org

www.worldathletics.org

Овај документ представља протокол медицинског одобрења направљен за сврху Светског атлетског дворанског првенства 2022. Применом овог протокола имамо за циљ смањење ризика од преношења SARS-CoV-2 што је више могуће. Важно је имати на уму да одређен степен ризика увек остаје с обзиром да се ризик преношења може минимизовати, али се не може у потпуности елиминисати. Да би ова правила била ефективна, од суштинског је значаја да их се учесници придржавају и да поштују опште јавне здравствене препоруке током читавог трајања свог боравка у земљи домаћину. Здравље и безбедност се једино могу осигурати ако сви допринесу сопственој бризи о себи.

# Општа правила и принципи

Да би могла да буде домаћин спортским догађајима током тренутне ситуације која подразумева пандемију, Светска атлетика је, у договору са организаторима и локалном владом, одлучила да направи и примени овај сет процедура.

Ношење FFP-2 маске, која покрива уста и нос је обавезно нa сви, јавним местима, у свако доба дана осим током конзумирања хране или пића. ЛОК ће обезбедити FFP-2 маске током целог боравка.

Употреба типа FFP-2 која се одбацује после употребе је обавезна, други типови маски неће бити прихваћени у званичним хотелима и такмичарском објекту. Маске треба одлагати редовно у складу са њиховим карактеристикама.

Било каква интеракција која представља значајан ризик за ширење вируса са особом која није акредитована или директно укључена у организацију догађаја је забрањена у сваком тренутку.

**Санитарне процедуре описане у овом документу су подложне промени у складу са локалном и глобалном ситуацијом пандемије вируса КОВИД-19.**

# Протокол медицинског одобрења

Сви акредитовани чланови тима који учествују на Светском атлетском дворанском првенству Београд 22 мораће да буду сагласни са Протоколом медицинског одобрења.

Протокол медицинског одобрења се састоји од четири фазе које се примењују на различите групе у складу са њиховим статусом вакцинације. Непостојање сагласности са фазама Протокола медицинског одобрења ће спречити особу да се акредитује и да има приступ било ком званичном објекту и/или да учествује у било каквој активности која је у вези са такмичењем.

## ФАЗА 1 - Пре путовања (сви учесници)

Када се одобри молба за акредитовање медија, неколико дана пре почетка догађаја, посебан имејл ће бити послат на личне имејл адресе сваког учесника како би се сакупиле следеће информације:

* Онлајн формулар за самопријављивање Ковид-19 симптома
* Онлајн сагласност о дељењу медицинских информација
* Отпремање резултата негативног SARS-CoV-2 теста бриса носа/грла полимеразне ланчане реакције у стварном времену (RT-PCR) на енглеском језику, урађеног 48 сати пре доласка (ово је датум и сат издавања сертификата који се рачуна). Уколико дође до одлагања уласка у Републику Србију које се не може приписати грешки путника већ је последица екстерног догађаја, који се није могао предвидети, избећи, или елиминисати – одлагање лета, поласка аутобуса, возова, итд., онда тест не може бити старији од 72 сата при уласку у Републику Србију. Цена овог теста је индивидуална одговорност
* Уколико је доступно, отпремање сертификат вакцинације и обезбеђивање информације о датуму вакцинисања и типу.
* Информисање о потреби за RT-PCR тестом ради повратка у домовину.

**Сви представници медија се снажно охрабрују да провере код свог Министарства спољних послова и путничке авио компаније да ли су се правила за улазак у Србију променила или да ли се примењују посебни услови приликом путовања из њихове државе и натраг у њу.**

(<https://www.mfa.gov.rs/en/citizens/travel-serbia/covid-19-entry-requirements>)**.**

Резултати серолошких тестова из крви или антигенских тестова **НЕЋЕ** бити прихваћени као део Протокола медицинског одобрења. Резултат RT-PCR теста мора бити отпремљен на ову посебну платформу у pdf формату.

**Националним медијима** ће бити дозвољено да преузму своје акредитације након што предају следећа документа:

**За особе вакцинисане у потпуности:**

* негативан резултат PCR теста, урађен не дуже од 48 сати пре доласка на стадион или званични објекат и
* доказ потпуне вакцинације (види 2.2 испод овог текста где је наведен списак одобрених вакцина)

**За невакцинисане особе:**

* негативан резултат PCR теста, урађен не дуже од 48 сати пре доласка на стадион или званични објекат
* PCR тест се мора поновити при преузимању акредитације и на сваких 48 сати од дана преузимања акредитације па до завршетка догађаја.

Уколико постоји било какав проблем, учеснике ће контактирати Здравствени и научни тим Светске атлетике преко пријављене личне имејл адресе.

## ФАЗА 2 – Улазак у Србију (сви учесници)

Сви морају бити сагласни са регулативама путовања које буду на снази у време пута и морају имати довољно FFP-2 маски и средстава за дезинфекцију руку током читавог трајања пута. Као стандардни услов, FFP-2 маска треба да се мења на сваких 6 сати како би јој заштитни ефекат био оптималан. Куповина приватне заштитне опреме за сврху путовања потпада под одговорност сваког појединца.

Сви представници медија се снажно охрабрују да се вакцинишу против КОВИД-19, како би смањили ширење вируса и потребу за медицинском негом у случају инфекције.

**Како би могли да преузму акредитацију за догађај, сви учесници морају имати комплетиран Здравствени и безбедносни онлајн процес ФАЗЕ 1 (сви) Светског атлетског првенства и ФАЗЕ 2 (само за невакцинисане појединце).**

На основу статуса вакцинације и по провери сертификата вакцинације, међународни такмичари ће пратити различите протоколе медицинског одобрења:

**Медији са високом заштитом против КОВИД-19**

Ако припадате једној од наредних категорија:

* вакцинисани било којом од наведених вакцина при чему је **последња доза** (тамо где су потребне две) **примљена мање од 6 месеци, а више од 14 дана пре 15. марта 2022:**
* **Фајзер Бајонтек,**
* **Оксфорд Астразенека,**
* **Ковишилд Астразенека,**
* **Модерна,**
* **Једна доза фирме Џонсон и Џонсон (Јансен).**
* **Опорављени од КОВИД-19 инфекције, до које је дошло у последњих 6 месеци:**
* Доказ инфекције, као и доказ опоравка издат од стране сертификованог доктора медицине ће бити захтев.

У таквим случајевима неће бити потребно подргнути се ЛАМП тесту по доласку нити током боравка (уколико немате симптоме). Ова категорија учесника, по доласку ће бити превезена до места на којима ће бити смештена како би се чекирала и преузела своје акредитације из главног акредитационог центра или из акредитационог центра у хотелима у којима су смештени (уколико су им тамо доступни).

Чланови медија са високом заштитом против КОВИД-19, који одседају у хотелима за медије ће бити превезени, по доласку, до места на којима су смештени како би се чекирали и преузели акредитације из главног акредитационог центра.

**Међународни медији са ниском заштитом против КОВИД-19**

Ако припадате једној од следећих категорија:

* Невакцинисани
* Вакцинисани неодобреном вакцином
* Вакцинисани било којом од горепоменутих вакцина, али је последња доза примљена пре више од 6 месеци или мање од 14 дана пре 15. марта 2022.

У тим случајевима, морате се подвргнути ЛАМП тесту по доласку, као и сваких 48 сати током боравка.

Ова категорија представника медија ће по доласку бити превезена до Главног центра за тестирање, где ће бити тестирана ЛАМП тестом бриса носа и грла ради детектовања SARS-CoV-2. **Снажно се препоручује избегавање пића, јела, пушења или прања зуба најмање 30 минута пре тестирања, пошто те активности могу да изазову непоуздане резултате, које даље могу захтевати понављање тестирања.**

Пошто се заврши са тестирањем, учесници ће се или превести у хотеле за медије или ће морати да организују сопствени транспорт до свог приватног смештаја.

**Учесници ће бити информисани о резултатима теста само у случају да су позитивни или да су резултати непоуздани,** **а у том случају ће узорак морати да се узме поново, а тест да се понови.**

У случају позитивног резултата, та особа ће морати да остане у соби, избегавајући сваки контакт са другим такмичарима. Тимови ЛОК-а и Светске атлетике ће одмах контактирати ту особу и организовати друго конфирматорно тестирање са RT-PCR и информсати је о наредним корацима. Резултати теста ће бити доступни отприлике у наредних 8 сати.

Особа са којом дели собу, а негативна је (уколико постоји) ће остати у истој соби, након што се соба правилно дезинфикује. Захтеваће се да негативни контакти позитивног случаја (под условом да су све основне санитарне мере одржаване све време) предају формулар за пријављивање симптома свака 24 сата медицинском директору ЛОК-а или медицинском делегату Светске атлетике. Особа која је негативна, а дели собу са позитивним контактом, неће делити собу ни са ким другим током читавог боравка. Та особа ће бити поново тестирана на свака 24 сата ЛАМП тестом у складу са планом поновног тестирања.

Цена теста за детектовање SARS-CoV-2 генетског материјала (RT-PCR) на лицу места ће бити покривена од стране ЛОК-а. У то су такође укључени трошкови у вези са конфирматорним RT-PCR тестом (ако је потребан).

Посебан тим који сакупља узорке за конфирматорни RT-PCR тест ће бити доступан 24 сата. Током дана, тај тим ће се налазити у Главном центру за тестирање.

**Као што је поменуто под 2.1 сви национални (српски) невакцинисани медији морају да понове RT-PCR тестове сваких 48 сати (плаћајући њихову цену) уколико ти невакцинисани медији желе да присуствују целом догађају.**

## ФАЗА 3 – Поновно тестирање за међународне медије са ниском заштитом против КОВИД-19

Сви међународни медији са ниском заштитом против КОВИД-19 ће бити поново тестирани ЛАМП тестом ради детектовања генетског материјала SARS-CoV-2 на сваких 48 сати. Распоред узимања узорака ће бити испланиран у складу са датумом првог тестирања учесника по доласку и са распоредом категорије.

Медији:

* Прво узимање узорака за тестирање 15-16. март, између 08.00 и 10.00, и 14.00 и 16.00, Штарк арена.
* Узимање узорака за прво и поновно тестирање од 17. марта, између 08.00 и 09.00, и 15.00 и 16.00, Штарк арена.

Знакови и правци ће бити постављени и обележени у објектима за тестирање како би информисали учеснике о локацији просторије и радном времену.

Учесници ће бити информисани о резултатима теста само у случају да су позитивни или да су резултати непоуздани, а у том случају ће узорак морати да се узме поново, а тест да се понови.

ЛАМП тестирање ће се извршити тестирањем бриса носа и грла.. **Снажно се препоручује избегавање пића, јела, пушења или прања зуба најмање 30 минута пре тестирања, пошто те активности могу да изазову лажно позитивне или непоуздане резултате.**

**Сви невакцинисани представници међународних медија ће морати да прођу кроз процедуру поновног тестирања у Главном центру за тестирање.**

## ФАЗА 4 – Одлазак из Србије

Учесници којима је потребан негативан RT-PCR тест како би поново ушли у своју домовину морају о томе информисати Светску атлетику када буду давали информације преко Здравственог и безбедносног система (види ФАЗУ 1) пре путовања у Србију.

На основу датума одласка, такмичари ће моћи да ураде RT-PCR тест у Главном центру за тестирање.

Узорци за RT-PCR тест ће се узимати од 19. до 20. марта, у периоду од 07.00 до 09.00 и од 14.00 до 16.00. Препоручује се да такмичари ураде свој RT-PCR тест највише 48 сати пре одласка.

Сви КОВИД-19 позитивни случајеви који се појаве у оквиру десет дана од краја овог догађаја треба да буду пријављени медицинском делегату Светске атлетике. Те информације ће се третирати поверљиво и биће употребљене само у епидемиолошке и сврхе праћења контаката.

# Управљање ситуацијом у којој су резултати тестова на КОВИД-19 позитивни за време боравка у Републици **Србији**

У случају позитивног резултата теста на КОВИД-19 током боравка у Србији, та особа ће бити изолована у додељеним собама на спратовима са ограниченим приступом у истом хотелу. Та особа мора да избегава било какав контакт са другима.

У складу са Српским властима за јавно здравље, свака особа која се тестира и потврди се да је позитивна тестом RT-PCR за КОВИД-19 током боравка у Србији, мора да буде изолована у периоду од најмање 14 дана. Место где ће позитиван случај бити изолован јесте хотел где је та особа смештена у тренутку постављене дијагнозе. Трошкове за продужени боравак због изолације или карантина треба да покрију учесници или организација која их је послала. Ако у периоду од 14 дана нема симптоме, та ће особа бити пуштена из изолације без подвргавања додатном RT-PCR тесту.

Све особе које су имале дужи и близак контакт са инфицираном особом (нпр. особа са којом деле собу, контакт без маске и/или без поштовања социјалне дистанце) морају бити изоловане као што је горе описано. Утврђивање „контакт особа“ ће бити учињено и од стране Локалних санитарних власти и медицинског делегата Светске атлетике на основу информација добијених од позитивне особе.

Блиски контакти ће се лоцирати, радиће ЛАМП тестове сваких 24 сата и од њих ће се захтевати да пријаве потенцијалне симптоме сваких 24 сата Медицинском директору ЛОК-а или медицинском делегату Светске атлетике. Негативна особа која дели собу са позитивним контактом неће делити собу ни са ким другим током читавог боравка.

Цена теста за детектовање SARS-CoV-2 генетског материјала (RT-PCR) на лицу места ће бити покривена од стране ЛОК-а. У то су такође укључени трошкови у вези са конфирматорним RT-PCR тестом (ако је потребан).

Посебан тим који сакупља узорке за конфирматорни RT-PCR тест ће бити доступан 24 сата.

# Финансијска одговорност

Фаза 1 Протокола медицинског одобрења је у потпуности одговорност учесника или организације која их шаље.   
Фаза 2 Протокола медицинског одобрења је дељена одговорност ЛОК-а и Светске атлетике.  **Фаза 3 Протокола медицинског одобрења (невакцинисани) је дељена одговорност ЛОК-а и Светске атлетике.  
RT-PCR тестови за националне (српске) медије (невакцинисане) јесте њихова одговорност.**   
Фаза 4 Протокола медицинског одобрења је организована од стране ЛОК-а заједно са Светском атлетиком, али ће узимање узорака и анализу тестова урадити екстерна лабораторија акредитована од стране Националних власти јавног здравља и сертификована од стране тела Међународног стандарда контроле квалитета. **Трошкове за ове додатне тестове ће сносити учесник или организација која га шаље.**

# Заштита података

Личне информације дате Светској атлетици и ЛОК-у у складу са овим протоколом биће задржане и њима ће се руководити у складу са Политиком приватности Протокола медицинског одобрења и/или Политиком приватности Система управљања догађајем. Ове политике приватности су доступне учесницима за време регистровања у акредитациони систем и на сајту Светске атлетике у делу Здравствена и научна библиотека.